Actias artemis

Actias artemis er en sommerfugl som tilhører familien påfuglspinnere (Saturniidae). Denne store, blekgrønne arten finnes i Japan, Korea, Kina, India og Malaysia, nordover til Kurilene.

 Utseende 
En ganske stor (vingespenn ca. 100 mm), blekgrønn spinner. Forvingenes fremkant og den fremste delen av brystet (kragen) er brunrøde. Hver vinge har en liten øyeflekk. Bakvingene er trukket ut til en forholdsvis kort og bred, utoverbøyd stjert. Larven er grønn, med kjegleformede utvekster som har en kvast av stive hår i spissen.

 Levevis 
Larvene lever på vier (Salix), bjørk (Betula) og valnøtt (Juglans). Som hos andre påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnen sender ut feromoner som gjøre at de aktive hannene med sine fjærformede antenner kan finne den på lang avstand.
 Eksterne lenker 


Kategori:Påfuglspinnere
Kategori:Asias sommerfugler
Kategori:Japans sommerfugler
Kategori:Koreas sommerfugler
Kategori:Kinas sommerfugler
Kategori:Indias sommerfugler
Kategori:Malaysias sommerfugler
Kategori:Russlands sommerfugler
Kategori:Sommerfugler formelt beskrevet i 1853
Kategori:Dyr formelt beskrevet av Otto Vasilievich Bremer